Jalkapallon maailmanmestaruuskilpailujen 1930 loppuottelu

Vuoden 1930 jalkapallon maailmanmestaruuskilpailujen loppuottelu pelattiin Uruguayn pääkaupungin Montevideon Estadio Centenario -stadionilla 30. heinäkuuta 1930. Siinä olivat vastakkain Uruguay ja Argentiina. Ottelu päättyi Uruguayn voittoon maalein 4–2.

 Tausta 

Kyseessä olivat historian ensimmäiset jalkapallon maailmanmestaruuskilpailut. Heinäkuussa 1930 järjestettyyn turnaukseen osallistui yhteensä 13 maata, joista välierissä kohtasivat Argentiina ja Yhdysvallat sekä Uruguay ja Jugoslavia. Finaaliin selvinneet Uruguay ja Argentiina olivat pelanneet vastakkain jo kaksi vuotta aikaisemmin Amsterdamissa vuoden 1928 kesäolympialaisten loppuottelussa, joka päättyi myös Uruguayn voittoon uusintaottelun jälkeen.

 Ottelu 
Loppuottelu alkoi keskiviikkona 30 heinäkuuta kello 14.15 paikallista aikaa. Stadionin portit avattiin jo kahdeksalta aamulla, ja puoleenpäivään mennessä Estadio Centenario -stadionilla oli jo 93 000 katsojaa,FIFA World Cup Origin  FIFA. Viitattu 8.5.2014. jota enempää järjestäjät eivät turvallisuussyistä päästäneet sisään.Lisi, s. 18–19. Ottelun viralliseksi yleisömääräksi ilmoitettiin kuitenkin vain noin 68 000, koska järjestäjät olivat jo alun perin rajanneet 100 000 henkeä vetävän stadionin yleisömäärän 70 000:n sen keskeneräisyyden vuoksi.Lisi, s. 15. Joissakin lähteissä puolestaan esiintyy ottelun yleisömääränä 80 000, joista noin 30 000 olisi saapunut Argentiinasta Río de la Platan ylittävillä lautoilla.1930 FIFA World Cup Uruguay – Hosts Uruguay beat arch-rivals to first world crown  FIFA. Viitattu 8.5.2014. Ottelun tuomariksi nimettiin kokenut belgialainen John Langenus. Valinta suoritettiin vasta muutamaa tuntia ennen ottelun alkua, jotta kannattajat ja lehdistö olisivat jättäneet erotuomarin rauhaan. Langenus vaati itselleen poliisisaattuetta ja satamassa odottavaa alusta, jolla hän tarpeen vaatiessa pääsisi mahdollisimman nopeasti pois maasta.

Ennen loppuottelun alkua syntyi joukkueiden välille erimielisyyttä, kumman pallolla se pelattaisiin. Vuoden 1930 MM-kilpailuissa ei vielä ollut käytössä virallista kisapalloa, vaan otteluita pelattiin eri joukkueiden mukanaan tuomilla palloilla. Kansainvälisen jalkapalloliiton FIFA:n otteludelegaatti ratkaisi ongelman niin, että ottelun ensimmäinen puoliaika pelattiin argentiinalaisten "Tiento"-nimisellä pallolla ja toinen uruguaylaisten "T-Modelilla".The First World Cup Soccer Ball Soccer Ball World. Viitattu 8.5.2014. Ensimmäisen puoliajan jälkeen Argentiina johti ottelua 2–1, mutta Uruguay käänsi sen edukseen toisen jakson aikana. Uruguaylaisten pallo oli raskaampi ja hieman suurempi kuin argentiinalaisten. 

Itse ottelussa Uruguay siirtyi aluksi johtoon Pablo Doradon laukauksella, joka meni helposti sisään Argentiinan maalivahdin Juan Botasson jalkojen välistä. Argentiina tasoitti kuitenkin ottelun jo kahdeksaa minuuttia myöhemmin ja 37. minuutilla Guillermo Stábile vei joukkueen johtoon paitsiomaalilla. Ottelun toinen jakso oli uruguaylaisten hallintaa kovaäänisen kotiyleisön kannustaessa. Joukkue nousi tappioasemasta 3–2-johtoon Pedro Cean ja Santos Iriarten 11 minuutin välein tekemillä maaleilla. Lopullisen sinetin iski Héctor Castro viimeisellä peliminuutilla. Castro muistetaan myös siitä, että hän oli 13-vuotiaana menettänyt onnettomuudessa oikean käsivartensa kyynärtaipeesta alaspäin.

Voittopokaalin luovutti FIFA:n puheenjohtajana toiminut ranskalainen Jules Rimet. Palkinto nimettiin myöhemmin hänen kunniakseen Jules Rimet -pokaaliksi. Maailmanmestaruuden johdosta seuraava päivä julistettiin Uruguayssa kansalliseksi vapaapäiväksi. Argentiinan pääkaupungissa Buenos Airesissa puolestaan puhkesi mellakoita.

 Muuta 
Loppuottelun viimeinen elossa ollut pelaaja oli Argentiinan Francisco Varallo, joka kuoli 100-vuotiaana elokuussa 2010.

 Tilastot 

M Enrique BallestreroP José Nasazzi (c)P Ernesto MascheroniP José AndradeP Álvaro GestidoK Lorenzo FernándezK Héctor ScaroneK Pedro CeaH Pablo DoradoH Héctor CastroH Santos IriarteValmentaja: Alberto Suppici300pxM Juan BotassoP José Della TorreP Fernando PaternosterP Pedro SuárezP Juan EvaristoK Luis MontiK Manuel Ferreira (c)K Francisco VaralloH Mario EvaristoH Guillermo StábileH Carlos PeucelleValmentajat: Francisco Olazar   Juan José Tramutola

 Lähteet 
Lisi, Clemente Angelo: "A History of the World Cup: 1930-2006", Scarecrow Press, 2007. .
1930 FIFA World Cup Match Report Uruguay - Argentina FIFA 

Viitteet

1930
Luokka:Jalkapallon maailmanmestaruuskilpailut 1930
Luokka:Uruguayn jalkapallo
Luokka:Argentiinan jalkapallo